на материалноправните разпоредби на този член от основния регламент и затова трябва да бъде публикуван на всички официални езици на Европейския съюз. Трето, Airoldi заяви, че липсата на версия на доклада на италиански език, който е основното доказателство по случая, представлява нарушение на Регламент No 1/1958 във връзка с членове 21, 22 и 41 от Хартата на основните права. Освен това според Airoldi то има право на достъп до доклада на италиански език въз основа на следните правни разпоредби: член 2 от Договора за Европейския съюз („ДЕС“), в който се отдава особено значение на зачитането на човешките права и недискриминацията; член 3 от ДЕС, в който се предвижда, че ЕС „зачита богатството на своето културно и езиково многообразие“; член 165, параграф 2 от Договора за функционирането на Европейския съюз („ДФЕС“), в който се подчертава, че „действията на Съюза целят: развиването на европейско измерение в образованието, особено чрез обучение и разпространение на езиците на държавите членки“, като същевременно напълно се зачита богатството на културното и езиковото многообразие (член 165, параграф 1 от ДФЕС). Накрая, Airoldi заяви, че Хартата на основните права на ЕС забранява дискриминацията, основана на език (член 21), и вменява задължение на Съюза да зачита езиковото многообразие (член 22). Първият регламент от 1958 г. за определяне на езиците, които се използват в бившата Европейска икономическа общност, е изменен след последващи присъединявания към ЕС и определя официалните езици на Съюза, заедно с член 55, параграф 1 от ДЕС.
 (295)
 Комисията отбеляза, че в член 2, параграф 6а, буква в) от основния регламент не е предвиден конкретен формат за докладите за значителни нарушения, нито пък в тази разпоредба се определя канал за публикуване. Комисията припомня, че докладът е технически документ, основан на факти, използван само в контекста на разследванията за търговска защита. Следователно докладът е правилно изготвен като работен документ на службите на Комисията, тъй като е изцяло описателен и не изразява никакви политически възгледи, предпочитания или преценки. Това не засяга съдържанието му, а именно обективните източници на информация относно съществуването на значителни нарушения в китайската икономика, които са от значение за целите на прилагането на член 2, параграф 6а, буква в) от основния регламент.
 (296)
 Тъй като разпоредбите на член 2, параграф 6а, буква в) не предписват конкретен формат, в който да бъде публикуван докладът за държавата, нито каналът на публикуване, публикуването на доклада за Китай като работен документ на службите на Комисията — вид документ, който не изисква превод на всички европейски езици, нито официалното му публикуване в Официален вестник, той отговаря на съответните правила. Във всеки случай Комисията не се съгласи с аргумента, че в този случай правата на защита на Airoldi са били засегнати, след като не е получил превод на италиански език на доклада. В действителност Airoldi е поставило този въпрос само веднъж на много късен етап от разследването и дотогава нито Airoldi, нито неговите адвокати са използвали успешно английски език както в устната, така и в писмената си комуникация. Комисията припомни естеството на този документ, който не е регламент за изпълнение, и потвърди позицията си.
